Guilhelmus Hondius

Guilhelmus Hondius (vulgo: Willem Hondius; Hagae anno 1598 fere natus; Gedani anno 1658 fere mortuus) fuit chalcographus, libri editor et delineator Nederlandicus, qui diu in Polonia vixit.

 Biographia 

Henrici filius, domi laboravit de 1629, cum Sancti Lucae Societatis comes fuit, usque ad 1636Rijksbureau voor Kunsthistorische Documentatie. Anno 1632 Hagae Corneliam van den Enden, Martini van den Enden filiam, in matrimonium duxit. Anno 1634 Hagae ecclesiae reformatae decanus factus est. Anno 1636 in Gedanum migravit, sed etiam Hagae cum patre suo laboravit. Anno 1646 iterum aurificis Cracoviensis Andreae Mackensen filiam in matrimonium duxit.

Praecipue tabulas geographicas, historicas et militares cum in Nederlandia tum in Polonia perfecit, etiam effigierum chalcographias, imagines et frontes libri, ut ob Iacobi Cats Spiegel van den ouden en nieuwen tijd, effecitNieuw Nederlandsch Biografisch Woordenboek. Eius triginta unus delineationes apud Gedani museum conservatae sunt, inter quae effigies calamo perfectae et atramento actae delineationes scaenas populares effigiantes. Clarissimus chalcographus fuit: Antonius de Dyck eo usus est ad suarum picturarum imagines sculpendasBiografisch Woordenboek der Nederlanden.

David Loggan, Stephanus de Praet et Iacobus de Sandrart eius discipuli fuerunt. 


 Opera 
 Guilhelmi Hondii effigies a se sculpta, chalcographia ex Antonio de Dyck, 1650 fere
 Henrici Lonck effigies', chalcographia, 42 × 29 cm, 1631, apud Museum Civitatis Pernambuci, Fernambuci
 Ucrainae tabula geographica, chalcographia, 1647-1649
 Theodorici de Waerdenburch effigies, chalcographia, 42 × 29 cm, 1631, apud Museum Civitatis Pernambuci, FernambuciTheodorici de Waerdenburch effigies - Communia
 Castellum regium Varsoviae, chalcographia, 1641Castellum regium Varsoviae - Communia
 Ladislai IV Poloniae effigies equestris, chalcographia, 54,8 × 42,6 cm, 1641, Museum patrium, CracoviaeLadislai IV Poloniae effigies equestris - Communia 
 Basilii Lupu effigies'', chalcographia, 1651Basilii Lupu effigies - Communia

 Notae 

 Bibliographia 




 Nexus externi 

 Guilhelmus Hondius in Amstelodami Rijksmuseum 
 Guilhelmus Hondius - Base Joconde 

Categoria:Editores
Categoria:Artifices Nederlandiae
Categoria:Chalcographi
Categoria:Scalptores